Ordinaziun davart las taxas da dretgira en proceduras penalas (OTDPP)    350.210   Ordinaziun davart las taxas da dretgira en proceduras  penalas (OTDPP)  dals 14-12-2010 (versiun dals 01-01-2017)  sa basond sin l'art. 51a al. 3 da la constituziun chantunala1) sco er sin l'art. 37 al. 4 lit.  b da la lescha introductiva tar il cudesch da procedura penala svizzer2)  relaschada da la dretgira chantunala ils 14 da december 2010  1. Dretgira da mesiras repressivas  Art.  1 Proceduras davant la dretgira da mesiras repressivas 1 En proceduras davant la dretgira da mesiras repressivas importa la taxa da dretgira  200 fin 2000 francs.  2. Proceduras davant la dretgira regiunala *  Art.  2 Proceduras principalas da l'emprima instanza 1 Per  proceduras  principalas  da  l'emprima  instanza3) vegn  incassada  ina  taxa  da  dretgira da 1000 fin 20 000 francs. *  Art.  3 Decisiuns davart mandats penals ed en la procedura da confiscaziun  independenta  1 Per decisiuns davart mandats penals en il senn da l'artitgel 356 alinea 2 CPP4) vegn  incassada ina taxa da 300 fin 5000 francs. * 2 Il  medem  rom  da  taxas  vala  per  decisiuns  da  la  dretgira  en  proceduras  da  confiscaziun independentas tenor l'artitgel 377 alinea 4 CPP.  1) DG 110.100 2) DG 350.100 3) art. 328 ss. CPP, CS 312.0 4) CS 312.0  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/312.0/rm http://db.clex.ch/link/Bund/312.0/rm http://www.gr-lex.gr.ch/data/350.100/rm   350.210    Art.  4 Proceduras scursanidas 1 En proceduras scursanidas1) importa la taxa da dretgira 1000 fin 5000 francs.  Art.  5 Decisiuns posteriuras independentas, refusa d'in nov giudicament 1 Per decisiuns posteriuras independentas2) incassescha la dretgira ina taxa da 500 fin  2000 francs. 2 Il  medem  rom  da  taxas  vala  per  decisiuns  che  refusan  la  dumonda  d'in  nov  giudicament3).  Art.  6 Renunzia ad ina motivaziun en scrit 1 Sche las partidas renunzian ad ina sentenzia motivada en scrit4) vegn la taxa da  dretgira reducida per maximalmain la mesadad.  3. Proceduras da meds legals  Art.  7 Proceduras d'appellaziun 1 En proceduras d'appellaziun importa la taxa da dretgira 1500 fin 20 000 francs.  Art.  8 Proceduras da recurs 1 Per decisiuns en proceduras da recurs vegn incassada ina taxa da dretgira da 1000  fin 5000 francs.  Art.  9 Proceduras da revisiun 1 Sch'ina  dumonda  da  revisiun  vegn  liquidada  en  la  procedura  d'examinaziun  preliminara5), importa la taxa da dretgira 500 fin 2000 francs. 2 Per  decisiuns  da  revisiun  tenor  l'artitgel  413  CPP6) incassescha  la  dretgira  d'appellaziun ina taxa da 1000 fin 5000 francs. 3 Sche la dretgira d'appellaziun prenda sezza ina nova decisiun, vala per tala il rom  da taxas per quella procedura, en la quala la nova decisiun vegn prendida.  Art.  10 Retratga, liquidaziun en cas clers 1 Sch'in med legal vegn retratg u liquidà en la procedura tenor l'artitgel 18 alinea 3   LOG7), po la taxa da dretgira vegnir reducida tenor l'appreziar da la dretgira.  1) art. 358 ss. CPP, CS 312.0 2) art. 363 ss. CPP, CS 312.0 3) art. 368 ss. CPP, CS 312.0 4) cf. art. 82 CPP, CS 312.0 5) art. 412 al. 1 e 2 CPP, CS 312.0 6) CS 312.0 7) DG 173.000  2    http://www.gr-lex.gr.ch/data/173.000/rm http://db.clex.ch/link/Bund/312.0/rm http://db.clex.ch/link/Bund/312.0/rm http://db.clex.ch/link/Bund/312.0/rm http://db.clex.ch/link/Bund/312.0/rm http://db.clex.ch/link/Bund/312.0/rm http://db.clex.ch/link/Bund/312.0/rm    350.210   4. Proceduras penalas per giuvenils  Art.  11 Proceduras penalas cunter giuvenils 1 En proceduras penalas tenor la procedura penala per giuvenils3) sto il rom da taxas  che  vala  per  la  procedura  penala  per  persunas  creschidas  vegnir  reducì  per  la   mesadad.  5. Disposiziuns cuminaivlas  Art.  12 Decisiuns intermediaras 1 Sche la dretgira relascha u examinescha decisiuns intermediaras, vegn incassada  ina taxa da dretgira ch'è correspundentamain pli pitschna e che vegn calculada tenor  ils custs impundids per il giudicament.  Art.  13 Proceduras cun custs spezialmain gronds 1 En proceduras che chaschunan custs spezialmain gronds s'augmenta il rom da taxas  fin a 100 000 francs.  6. Disposiziun finala  Art.  14 Entrada en vigur 1 Questa ordinaziun entra en vigur il 1. da schaner 2011.  3) CS 312.1   3   http://db.clex.ch/link/Bund/312.1/rm   350.210    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2010 01-01-2011 relasch emprima versiun - 01-12-2016 01-01-2017 Titel 2. midada 2016-033 01-12-2016 01-01-2017 Art. 2 al. 1 midada 2016-033 01-12-2016 01-01-2017 Art. 3 al. 1 midada 2016-033  4       350.210   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2010 01-01-2011 emprima versiun - Titel 2. 01-12-2016 01-01-2017 midada 2016-033 Art. 2 al. 1 01-12-2016 01-01-2017 midada 2016-033 Art. 3 al. 1 01-12-2016 01-01-2017 midada 2016-033   5    	1. Dretgira da mesiras repressivas 	Art. 1 Proceduras davant la dretgira da mesiras repressivas  	2. Proceduras davant la dretgira regiunala * 	Art. 2 Proceduras principalas da l'emprima instanza 	Art. 3 Decisiuns davart mandats penals ed en la procedura da confiscaziun independenta 	Art. 4 Proceduras scursanidas 	Art. 5 Decisiuns posteriuras independentas, refusa d'in nov giudicament 	Art. 6 Renunzia ad ina motivaziun en scrit  	3. Proceduras da meds legals 	Art. 7 Proceduras d'appellaziun 	Art. 8 Proceduras da recurs 	Art. 9 Proceduras da revisiun 	Art. 10 Retratga, liquidaziun en cas clers  	4. Proceduras penalas per giuvenils 	Art. 11 Proceduras penalas cunter giuvenils  	5. Disposiziuns cuminaivlas 	Art. 12 Decisiuns intermediaras 	Art. 13 Proceduras cun custs spezialmain gronds  	6. Disposiziun finala 	Art. 14 Entrada en vigur   		2018-06-06T05:19:34+0200 	"7001 Chur" 	"Gesetzessammlung Kanton Graubünden"